Source: http://docplayer.fi/45483726-Rahapelien-markkinointia-koskevat-poliisihallituksen-linjaukset.html
Timestamp: 2019-11-11 19:28:49+00:00
Document Index: 2858482

Matched Legal Cases: ['tuomioistuin ', 'kko ', 'tuomioistuin ', 'Tuomioistuin ', 'KKO ', 'tuomioistuin ', 'Tuomioistuin ', 'tuomioistuin ', 'tuomioistuin ']

Rahapelien markkinointia koskevat Poliisihallituksen linjaukset - PDF
Download "Rahapelien markkinointia koskevat Poliisihallituksen linjaukset"
1 1 (43) POL Rahapelien markkinointia koskevat Poliisihallituksen linjaukset POLIISIHALLITUS Arpajaishallinto Konepajankatu 2, PL 50, RIIHIMÄKI Puh , Faksi poliisi.fi
2 2 (43) Sisällys Johdanto...4 Arpajaislain (1047/2001) säännökset Arpajaislain markkinointisäännösten taustaa Markkinoinnin käsite - Arpajaislain 4 :n 3 kohta Rahapelien sallittu markkinointi Arpajaislain 14 b :n 1 ja 2 momentit Kuka saa markkinoida? Rahapelaamisen kanavointi markkinoinnin lähtökohtana Rahapeliyhteisön markkinointi Jako vihreisiin ja punaisiin rahapeleihin Vihreiden pelien markkinointi Erityistä pelihaittojen vaaraa sisältävien rahapelien markkinointi Yleistä Pelikohdeinformaatio Pelien markkinointi erityisissä pelisaleissa, pelikasinoilla ja raviradoilla Arpajaislain nojalla toimeenpantujen rahapelien markkinoinnin rajoituksista Yleistä Runsas pelaaminen tai pelaamattomuus Alaikäisiin kohdistuva markkinointi Markkinointi ulkomaille Eräiden markkinointiin liittyvien ilmiöiden arviointia Yleistä Rahapelaamisen arkipäiväistäminen ja aggressiivinen myynninedistäminen Rahapelit ratkaisuna ongelmiin Asiakkuusohjelmat Rahapelien ja muiden tuotteiden markkinoinnin yhdistäminen Suoramarkkinointiviestit Tuottojen käyttötarkoituksen korostaminen Ilmaispelit ja alennukset Linkitykset Rahapelituotteiden "ristiinmyynti" Suurten voittojen korostaminen Markkinointiarpajaisten käyttö rahapelaamisessa Yhdistetyt tarjoukset ja kylkiäiset Arpajaislain vastaisesti toimeenpantujen rahapelien markkinoinnin kielto Yleistä...37
3 3 (43) 5.2. Sananvapauden käyttäminen Markkinoinnin kohdemaa Lopuksi...43
4 4 (43) Johdanto Rahapelien toimeenpano on muuttunut nopealla tahdilla erityisesti tekniikan kehityksen johdosta. Tämä on mahdollistanut uudenlaiset pelit ja uusien jakelukanavien käyttöönoton. Erityisesti internetin yleistyminen ja älypuhelinten mobiiliteknologian kehitys ovat viimeisten kahdenkymmenen vuoden aikana muuttaneet toimialan. Suomen valtakunnan alueella rahapelien toimeenpanosta säädetään arpajaislaissa (1047/2001). Ahvenanmaa päättää itsenäisesti rahapelien toimeenpanosta alueellaan, mikä tarkoittaa myös sitä, ettei Ahvenanmaan lainsäädännön nojalla toimeenpantavia rahapelejä saa toimeenpanna valtakunnan alueella. Tämän asiakirjan lukemisen helpottamiseksi tässä asiakirjassa käytetään jatkossa termiä Suomi tarkoitettaessa Suomen valtakunnan aluetta. Suomessa rahapelien toimeenpanon yksinoikeusjärjestelmää on vahvistettu viimeksi vuoden 2012 alussa voimaan tulleilla säännöksillä. Lainmuutoksen seurauksena rahapelien toimeenpano on säädetty Fintoto Oy:n, Raha-automaattiyhdistyksen ja Veikkaus Oy:n yksinoikeudeksi. Euroopan unionissa jäsenvaltioiden harjoittaman rahapelipolitiikan sisältö on pääosin jätetty jäsenvaltion itsenäisen päätöksenteon varaan. Palvelujen vapaata liikkuvuutta koskeva periaate ei koske rahapelien toimeenpanoa, eikä jäsenvaltioiden tarvitse noudattaa vastavuoroisen hyväksymisen periaatetta. Jäsenvaltion rahapelien toimeenpanoa koskevan lainsäädännön ja sen toteuttamisen on kuitenkin noudatettava niitä periaatteita, joita erityisesti Euroopan unionin tuomioistuin (jäljempänä EU-tuomioistuin) on suhteellisen laajassa ratkaisukäytännössään edellyttänyt. Euroopan komissio aloitti vuonna 2006 Suomeen kohdistuvan rahapelien markkinointia koskevan valvontamenettelyn, joka koski erityisesti vedonlyöntipalveluiden markkinointia. Komissio lähetti lokakuussa 2012 Suomelle rahapelien yksinoikeusjärjestelmää koskevan tiedustelun, jossa se pyysi Suomelta tietoja rahapelaamiseen liittyvistä ongelmista, lainsäädännöstä sekä suomalaisten rahapeliyhteisöjen toiminnasta ja valvonnasta. Saatuaan Suomen vastauksen komissio ilmoitti marraskuussa 2013 lehdistötiedotteessaan päättävänsä Suomea koskevan valvontamenettelyn. Komissio arvioi, että Suomi on muuttanut lainsäädäntöään siten, että muutetussa laissa otetaan johdonmukaisesti ja järjestelmällisesti huomioon tavoite, johon rahapelimonopolin käyttöönotolla jäsenvaltiossa pyritään, ja että muutettu laki vastaa unionin tuomioistuimen tällaiselle käyttöönotolle asettamia vaatimuksia. Suomen viranomaiset ovat osoittaneet riittävällä tavalla, että muutettu laki ja sen täytäntöönpano ja soveltaminen täyttävät nämä vaatimukset. Vaikka komissio on todennut Suomen rahapelijärjestelmän täyttävän EU-oikeuden vaatimukset, valitun järjestelmän ylläpitäminen edellyttää, että rahapelien markkinoinnissa jatkossakin huomioidaan valitun rahapelijärjestelmän tavoitteet ja niistä seuraavat markkinoinnin rajoitteet. Komissio on aloittanut keskustelut jäsenvaltioiden kesken rahapelitoiminnan sääntelystä, sosiaalisista ja teknisistä tekijöistä sisämarkkinoilla. Myös näissä keskusteluissa rahapelien markkinointi on merkittävässä osassa. Näiden keskustelujen johdosta komissio julkaisi suosituksensa periaatteista kuluttajien ja sähköisten rahapelipalvelujen pelaajien suojelemiseksi sekä alaikäisten rahapelaamisen estämiseksi /478/EU: Komission suositus, annettu 14 päivänä heinäkuuta 2014 periaatteista kuluttajien ja sähköisten rahapelipalvelujen pelaajien suojelemiseksi sekä alaikäisten sähköisen rahapelaamisen estämiseksi
5 5 (43) Euroopan unionin parlamentti on ottanut kantaa rahapelien markkinointiin viimeksi kesällä 2013 julkaistussa mietinnössä 2, jossa parlamentti kehottaa jäsenvaltioita ja toimijoita edistämään sähköisesti välitettäviin rahapeleihin liittyvän mainonnan vastuullisuutta sekä vaatii, että vain laillisia pelipalveluja saa mainostaa. Suomen valitseman rahapelien toimeenpanon yksinoikeusjärjestelmän ylläpitäminen edellyttää EU:n oikeuden noudattamista kaikessa rahapelitoiminnassa. Johdonmukaisen järjestelmän toteuttamiseksi rahapelien markkinointia koskevat arpajaislain uudistetut säännökset ovat olleet voimassa alkaen. Poliisihallitus valvoo, että rahapelien markkinoinnissa noudatetaan arpajaislain ja kuluttajansuojalain säännöksiä. Arpajaislain markkinointia koskevien säännösten lähtökohta on selkeä. Vain laissa mainitut yksinoikeustoimijat saavat arpajaislaissa säädetyin rajoituksin markkinoida itseään tai rahapelejään. Kaikki muu rahapelien markkinointi on kiellettyä. Rahapelien toimeenpanoon liittyvien ongelmien ehkäisemiseksi on katsottu perustelluksi säätää rajoituksia rahapelien markkinoinnille, vaikka samalla puututaan perustuslaissa turvattuun sananvapauteen. Markkinoinnin rajoituksilla ei kuitenkaan puututa kansalaiskeskusteluun ja mielipiteen ilmaisuun. Sananvapauden käyttämistä arvioitaessa on kuitenkin huomioitava, ettei sananvapautta saa käyttää väärin rahapelien markkinointitarkoituksiin. Uudistuksessa vahvistettiin rahapelien toimeenpanoa ja markkinointia valvovan viranomaisen toimivaltaa säätämällä viranomaiselle mahdollisuus kieltää rahapelien toimeenpano tai markkinointi. Kiellon tehostamiseksi Poliisihallitus voi asettaa uhkasakon. Arpajaislain markkinointisäännösten uudistamisen yhteydessä rikoslakiin lisättiin uusi rahapelejä koskeva rikosnimike, rahapelirikos. Rahapelirikoksena säädetään rangaistavaksi rahapelien arpajaislainvastainen toimeenpano ja markkinointi. Rikoksesta seuraa sakkorangaistus tai enintään kahden vuoden vankeusrangaistus. Markkinointisäännösten lähtökohdan selkeydestä huolimatta on käynyt ilmi, ettei markkinointisäännösten sisältö ole aina yksiselitteinen ja luettavissa pelkästään lain sanamuodosta ja lainvalmisteluasiakirjoista. Markkinointi on toimialana nopeasti muuttuvaa ja monimuotoista, minkä johdosta laintulkintatilanteita on syntynyt runsaasti. Tulkintaa ohjaavia tekijöitä ovat muun muassa rahapelitoiminnan erityislaatuisuus elinkeinonharjoittamisen muotona sekä Suomen valitsema yksinoikeusjärjestelmä ja sen tavoitteiden toteutuminen. Rahapeliyhteisöjen toiveena on markkinointisäännösten voimaantulon seurauksena ollut markkinointia valvovan viranomaisen antamat ohjeet rahapelien markkinoinnista. Rahapeliyhteisöjen markkinointia ohjaavien markkinointia koskevien kannanottojen valmistelu on ollut käynnissä heti markkinointisäännösten voimaantulosta alkaen. Poliisihallitus on arvioinut, ettei kannanottojen koonti ole tarkoituksenmukaista ennen kuin markkinointisäännösten tulkinnasta on kertynyt riittävästi tapauksia, joissa Poliisihallitus on ottanut kantaa toteutuneeseen markkinointiin. Kuten edellä on todettu, markkinointi kuuluu perustuslaissa suojatun sananvapauden piiriin, vaikkakaan ei sen ydinalueelle. Tämän johdosta Poliisihallitus on korostanut, ettei se ole ennakkosensuuriviranomainen vaan puuttuu markkinointiin, jonka se katsoo olevan markkinointisäännösten perusteella ongelmallista. Voimassa olevien rahapelien markki- 2 Euroopan parlamentin mietintö sähköisesti välitettävistä rahapeleistä sisämarkkinoilla (2012/2322(INI)),
6 6 (43) nointisäännösten tulkintaa ohjaavia tuomioistuinratkaisuja ei Suomessa ole toistaiseksi annettu. Tulkinta-apua on kuitenkin ollut saatavilla muutamista tuomioistuinten ratkaisuista, jotka on annettu ennen lainmuutosta toteutetusta markkinoinnista. Tässä yhteydessä on ensisijaisesti koottu Poliisihallituksen rahapelien markkinointia koskevia kannanottoja, joista on muodostunut Poliisihallituksen rahapelien markkinointia koskevia linjauksia. Nämä linjaukset sisältävät tulkintoja siitä, miten laillisesti rahapelejä Suomessa toimeenpanevat rahapeliyhteisöt saavat markkinoida rahapelejään rahapelien markkinointia koskevien säännösten mukaisesti. Muutokset Poliisihallituksen kannanottoihin ovat mahdollisia. Muutoksia voi seurata muun muassa EU-tuomioistuimen tai kansallisten tuomioistuinten ratkaisuista. Lisäksi rahapelitoiminnan jatkuvat ja usein nopeat muutokset voivat synnyttää uusia rahapeleihin ja rahapelitoimintaan liittyviä ilmiöitä. Tällaiset muutokset voivat aiheuttaa erilaisten markkinointikeinojen uudelleen arviointia. Toisaalta jos jostain markkinointikeinosta, tavasta tai muusta vastaavasta seikasta ei tässä yhteydessä ole mainittu, se ei välttämättä (automaattisesti) tarkoita, että kyseinen markkinointi ja sen toteutustapa olisi arpajaislain mukaan sallittua. Tällä asiakirjalla Poliisihallituksen tarkoituksena on ensisijaisesti esittää näkemyksensä arpajaislain markkinointisäännöksistä, jotka koskevat Suomessa rahapelejä yksinoikeuden nojalla toimeenpanevien rahapeliyhteisöjen markkinointia. Vaikka Poliisihallitus on puuttunut Suomessa arpajaislainvastaisesti toimeenpantujen rahapelien markkinointiin lukuisissa tapauksissa, asiaa ei ole tässä yhteydessä tarkoituksenmukaista käsitellä laajasti. Linjausasiakirjan loppuun on kuitenkin liitetty osio, jossa aihetta on käsitelty.
7 7 (43) Arpajaislain (1047/2001) säännökset 4 ( /661) Muut määritelmät Tässä laissa tarkoitetaan: 1) arvalla lipuketta tai sitä vastaavassa sähköisessä taikka muussa niihin verrattavassa muodossa olevaa tositetta, josta ilmenee oikeus osallistua arpajaisiin; 1 a) rahapelillä sellaisia arpajaisia, joista pelaaja voi voittaa rahaa; 2) rahapelitoiminnalla rahapelin toimeenpanoa; 3) markkinoinnilla mainontaa, epäsuoraa mainontaa ja muuta myynninedistämistoimintaa; epäsuoraa mainontaa on erityisesti tuotteen myynninedistäminen muun tuotteen mainonnan yhteydessä siten, että muun tuotteen tunnuksena käytetään sellaisenaan tai tunnistettavasti muunnettuna tuotteen tai sen myyjän vakiintunutta tunnusta tai että muun tuotteen mainonnasta muutoin välittyy mielikuva tietystä tuotteesta tai sen myyjästä; tämän lain soveltamisalaan kuuluvana arpajaisten markkinointina ei pidetä, arpajaissivustossa käytetystä kielestä riippumatta, pelkkää ulkomaisen tai ahvenanmaalaisen arpajaissivuston saatavillaoloa sähköisessä tietoverkossa, jos arpajaissivustoon ei ole liitetty muuta arpajaisiin Suomessa tai valtakunnassa osallistumista edistävää aineistoa; tämän lain soveltamisalaan kuuluvana arpajaisten markkinointina ei pidetä myöskään arpajaisten markkinointia Suomessa tai valtakunnassa levitettävässä ulkomaisessa tai ahvenanmaalaisessa julkaisussa, jos julkaisun pääasiallinen tarkoitus ei ole rahapelien markkinointi ja jos arpajaisten markkinointi ei kohdistu erityisesti Suomeen tai valtakuntaan; 14 b ( /661) Rahapelien markkinointi Edellä 11 :ssä mainittu rahapeliyhteisö saa markkinoida rahapelejä ja rahapeliyhteisöä, jos markkinointi ei edistä sosiaalisia ja terveydellisiä haittoja aiheuttavaa pelaamista ja jos markkinoinnilla ohjataan rahapelikysyntää tämän lain nojalla harjoitettavaan rahapelitoimintaan. Markkinointia ei saa kohdistaa alaikäisiin. Markkinoinnissa ei saa kuvata runsasta pelaamista myönteisesti eikä pelaamattomuutta tai kohtuullista pelaamista kielteisesti. Rahapelien markkinointi on kielletty sellaisessa televisio- ja radiotoiminnassa, kuvaohjelman elokuvateatterissa tapahtuvassa julkisessa esittämisessä ja julkaisutoiminnassa, joka on suunnattu alaikäisille. ( /575) Rahapelien markkinointi on kielletty muualla kuin erityisissä pelisaleissa, pelikasinoissa ja raviradoilla, joihin pelit tai niiden myyntipiste on sijoitettu, jos peleihin on pelisääntöjen vahvistamisen yhteydessä todettu liittyvän erityinen pelihaittojen vaara. Pelaajille voidaan kuitenkin antaa tietoa edellä mainittujen pelien pelikohteista, pelipaikoista, peliehdoista, pelimaksuista, voittojen todennäköisyydestä ja voitoista. Poliisihallituksen tehtävänä on valvoa, että rahapelien markkinoinnissa noudatetaan tämän lain ja kuluttajansuojalain (38/1978) säännöksiä. Rahapeliyhteisön on annettava vuosittain sisäasiainministeriölle ja Poliisihallitukselle selvitys rahapelien markkinoinnista.
8 8 (43) 62 2 momentti Arpajaisten toimeenpanoa koskevat kiellot Kiellettyä on: 1) arpojen myyminen ja välittäminen ilman tässä laissa edellytettyä lupaa toimeenpantuihin arpajaisiin ja muun kuin 11 :ssä mainitun rahapeliyhteisön toimeenpanemaan rahapeliin sekä tällaisten arpajaisten markkinointi; ( /575) 2) arpojen myyminen tai välittäminen taikka arpajaisten markkinointi ulkomaille, jollei se ole sallittua sen valtion tai alueen lainsäädännön mukaan, johon arpoja myydään tai välitetään taikka arpajaisia markkinoidaan; 62 a ( /661) Rahapelin toimeenpanon kieltäminen Poliisihallitus voi kieltää rahapelin toimeenpanon, jos: 1) rahapelin toimeenpanee muu kuin 11 :ssä mainittu rahapeliyhteisö; ( /575) 2) rahapelin toimeenpanossa rikotaan 62 :n 1 4 momentissa säädettyjä kieltoja; tai 3) rahapelin toimeenpanossa muutoin rikotaan tätä lakia taikka tämän lain nojalla annettua asetusta muulla kuin 62 b :ssä tarkoitetulla tavalla. ( /575) Kielto voidaan kohdistaa rahapelin toimeenpanijaan sekä elinkeinonharjoittajaan tai yhteisöön, joka välittää rahapeleihin liittyviä osallistumisilmoituksia ja -maksuja, luovuttaa tilan raha-automaattien käytettävänä pitämiseen tai markkinoi rahapelejä. Kielto on voimassa enintään kolme kuukautta. Poliisihallitus voi jatkaa kiellon voimassaoloaikaa enintään kuudella kuukaudella kerrallaan, jos menettelyä rahapelin toimeenpanossa ei ole korjattu. 62 b ( /661) Rahapelin markkinoinnin kieltäminen Poliisihallitus voi kieltää 14 b :n vastaisen rahapelien markkinoinnin. Kielto voidaan kohdistaa rahapelin toimeenpanijaan sekä elinkeinonharjoittajaan tai yhteisöön, joka välittää rahapeleihin liittyviä osallistumisilmoituksia ja -maksuja, luovuttaa tilan raha-automaattien käytettävänä pitämiseen tai markkinoi rahapelejä. Kielto on voimassa enintään kolme kuukautta. Poliisihallitus voi jatkaa kiellon voimassaoloaikaa enintään kuudella kuukaudella kerrallaan, jos menettelyä rahapelin markkinoinnissa ei ole korjattu. 62 c ( /661) Uhkasakko Poliisihallitus voi asettaa 62 a tai 62 b :ssä tarkoitetun kiellon tehosteeksi uhkasakon. Poliisihallitus tuomitsee 62 a :ssä tarkoitetun kiellon tehosteeksi asetetun uhkasakon maksettavaksi. Markkinaoikeus tuomitsee 62 b :ssä tarkoitetun kiellon tehosteeksi asetetun uhkasakon maksettavaksi Poliisihallituksen hakemuksesta. ( /134)
9 9 (43) Uhkasakkomenettelystä säädetään uhkasakkolaissa (1113/1990). 63 ( /661) Viittaukset rikoslakiin Rangaistus rahapelirikoksesta ja arpajaisrikoksesta säädetään rikoslain (39/1889) 17 luvun 16 a ja 16 b :ssä.
10 10 (43) 1. Arpajaislain markkinointisäännösten taustaa Arpajaislain muuttamista koskevan hankkeen ensimmäisessä vaiheessa arpajaislakiin säädettiin uudet rahapelien markkinointia koskevat säännökset. Tarkoituksena oli täydentää rahapelaamisesta aiheutuvien sosiaalisten ja terveydellisten haittojen vähentämiseen tähtääviä säännöksiä. Ennen muutoksia arpajaislakiin (1047/2001) sisältyi vain luvattomien rahapelien mainontaa koskeva kielto. Valtioneuvosto asetti Rahapelifoorumin valmistelemaan kansallisen rahapelipolitiikan linjaukset. 3 Pääministeri Matti Vanhasen II hallituksen ohjelman tavoitteiden toteuttamiseksi sisäasiainministeriö asetti arpajaislain uudistamista koskevan hankkeen 4 maaliskuussa Hankkeen ensimmäinen vaihe sisälsi rahapelien markkinointia, rahapelien ikärajoja, valvovan viranomaisen toimivaltuuksia sekä rangaistussäännöksiä koskevat säädösesitykset. Eduskunnalle annettu hallituksen esitys 5 sisälsi arpajaislakihankkeen ehdotuksen mukaisesti rahapelien markkinointia koskevia säännösehdotuksia. Hallituksen esitys sisälsi ehdotukset markkinoinnin määritelmäksi, sallittujen rahapelien markkinointia koskeviksi rajoituksiksi sekä valvontaviranomaisen toimivaltuuksien laajentamiseksi. Aiemmin voimassa ollutta luvattomien rahapelien mainontaa koskevaa kieltoa ehdotettiin myös täsmennettäväksi. Hallituksen esityksen eduskuntakäsittelyn aikana perustuslakivaliokunnan lausunnon 6 johdosta esityksestä poistettiin mahdollisuus antaa valtioneuvoston asetuksella tarkempia säännöksiä rahapelien sallituista ja kielletyistä markkinointitavoista. Perustuslakivaliokunta totesi, että esitetty valtuussäännös olisi jättänyt täsmällisyysvaatimuksen ja perustuslain (731/1999 vp) 80 :n 1 momentin 7 näkökulmasta asetuksenantajalle varsin paljon harkintavaltaa päättää elinkeinonharjoittajan oikeuksien ja velvollisuuksien perusteisiin ulottuvasta sääntelystä. Tämän johdosta esitetyt säännökset on säädettävä lain tasolla. Lisäksi hallintovaliokunta esitti mietinnössään 8 perustuslakivaliokunnan ehdotuksesta markkinoinnin määritelmää koskevaan kohtaan, ettei yksinomaan suomenkielisten internetsivujen saatavilla olo ilman muita arpajaisiin osallistumista edistäviä toimia merkitse lainvastaista markkinointia. Valiokunta ehdotti, että ulkomaisten ja ahvenanmaalaisten julkaisujen sisältämä rahapelien markkinointi ei ole tietyin rajoituksin arpajaislaissa tarkoitettua markkinointia. 3 Rahapelifoorumi käsitteli myös muuhun arpajaistoimintaan, rahankeräystoimintaan ja viihdelaitetoimintaan liittyviä sosiaalisia ja taloudellisia kysymyksiä. Rahapelifoorumin linjaukset valmistuivat (Sisäasiainministeriön julkaisuja 28/2006). 4 SM064:00/2007. Hankkeen väliraportti annettiin ja se sisälsi rahapelien markkinointia, rahapelien ikärajoja, valvontaviranomaisten toimivaltuuksia ja rangaistussäännöstä koskevat säädösesitykset. Hankkeen loppuraportti annettiin ja se sisälsi rahapelijärjestelmää, rahapelien jaottelua, rahapelitoiminnan ohjausta ja valvontaviranomaisen organisointia koskevat säädösesitykset. 5 HE 96/2008 vp (Hallituksen esitys Eduskunnalle laeiksi arpajaislain sekä eräiden markkinaoikeudellisten asioiden käsittelystä annetun lain 2 ja 7 :n muuttamisesta). 6 Perustusvaliokunnan lausunto 15/2010 vp. 7 "Tasavallan presidentti, valtioneuvosto ja ministeriö voivat antaa asetuksia tässä perustuslaissa tai muussa laissa säädetyn valtuuden nojalla. Lailla on kuitenkin säädettävä yksilön oikeuksien ja velvollisuuksien perusteista sekä asioista, jotka perustuslain mukaan muuten kuuluvat lain alaan. Jos asetuksen antajasta ei ole erikseen säädetty, asetuksen antaa valtioneuvosto." 8 Hallintovaliokunnan mietintö 7/2010 vp.
11 11 (43) Hallituksen esityksen johdosta valiokuntakäsittelyissä ehdotetuin muutoksin eduskunta hyväksyi arpajaislain uudistamisen ensimmäisen vaiheen muutokset siten, että ne tulivat voimaan Rahapelien markkinointia koskevien säännösten ja niiden sisältämien periaatteiden ymmärtämisen helpottamiseksi rahapelien markkinointia koskevat säännökset ja niiden keskinäiset vaikutussuhteet on pyritty kuvaamaan oheisessa kaaviossa. Kaaviota käytetään tämän asiakirjan eri osioiden alussa kuvaamaan, mitä osaa markkinointia koskevista säännöksistä osiossa pääasiassa käsitellään. Asiakokonaisuus, jota kulloinkin käsitellään, on jakson alkuun sijoitetussa kaaviossa tummempana ja vastaavasti muut osat ovat tällöin väriltään vaaleampia. 2. Markkinoinnin käsite - Arpajaislain 4 :n 3 kohta Arpajaislaissa säädetty markkinoinnin määritelmä käsittää kolme pääelementtiä: mainonta, epäsuora mainonta ja muu myynninedistämistoiminta. Määritelmän on lain esitöiden perusteella tarkoitettu käsittävän laajasti kaikki markkinoinnilliset toimet, joilla pyritään edistämään rahapelien kysyntää tai muutoin pyritään lisäämään rahapelin toimeenpanijan näkyvyyttä ja vaikuttamaan mielikuvaan toimijasta. Hallituksen esityksen mukaan ehdotettu markkinoinnin määritelmä vastaisi alkoholilaissa (1143/1994) käytettyä määritelmää. Arpajaislain markkinointia koskevat säännökset ovat rahapelitoimintaa sääntelevää erityislainsäädäntöä. Ne täydentävät kuluttajansuojalain (38/1978) markkinointisäännöksiä. Perustuslakivaliokunta on tulkintakäytännössään katsonut, että kaupallinen viestintä kuuluu perustuslaissa turvatun sananvapauden piiriin, mutta ei sen ydinalueeseen. Näin ollen markkinointiin voidaan kohdistaa pidemmälle meneviä rajoituksia kuin sananvapauden ydinalueella olisi mahdollista. 9 Markkinointia ei ole arpajaislaissa rajattu tiettyyn markkinointitapaan, -välineeseen tai -kanavaan. Markkinoinniksi on katsottava niin perinteisissä mediakanavissa toteutettu 9 PeVL 15/2010 vp.
12 12 (43) mainonta kuten radiomainonta, tv-mainonta, ulkomainonta tai suoramainonta kuin myös internetissä, sähköpostiviesteillä ja sosiaalisessa mediassa toteutettu mainonta. Markkinoinnin käsite sisältää myös epäsuoran mainonnan, joka lainkohdan mukaan on erityisesti myynninedistämistä, jossa käytetään muun tuotteen mainonnassa rahapeliyhteisön tai rahapelin vakiintunutta tunnusta, jos se on tunnistettavissa tai mainonnasta välittyy mielikuva rahapelistä tai rahapeliyhteisöstä. Tällaisen mielikuvan voi saada aikaan esimerkiksi pelin kutsumanimi, tunnuskuva tai tunnistettavissa oleva tunnusmusiikki. Tunnuksen käyttäminen muun tuotteen yhteydessä katsotaan markkinoinniksi, vaikka tuotteella ja rahapeliyhteisöllä tai rahapelillä ei olisi asiallista yhteyttä keskenään. Toisaalta jos rahapelissä käytetään jonkin toisen tuotteen, palvelun tai toimijan nimeä tai rahapelituotteesta välittyy muutoin mielikuva kyseisestä hyödykkeestä tai sen tarjoajasta, rahapeliä käytetään tällöin muun tuotteen epäsuoraan markkinointiin. Tästä voi olla seurauksena, että epäsuorasti markkinoidun hyödykkeen tai toimijan näkyvyydellä markkinoidaan epäsuorasti myös rahapelejä. Joissain tapauksissa on kuitenkin otettava huomioon, että joidenkin rahapelien tuotenimet tarkoittavat myös pelin yleiskielistä nimitystä. Tällaisia ovat muun muassa lotto, keno, pokeri ja useat pöytäpelit. Jos pelin nimeä tai pelityyppiä koskevaa nimitystä käytetään muussa kuin markkinointiviestinnässä, ei kyseessä yleensä ole rahapelien markkinointi. Tavanomaisten mainosten ja epäsuoran mainonnan lisäksi myös muunlainen mielikuvien luomiseen perustuva viestintä voi olla markkinoinniksi tunnistettavaa muuta myynninedistämistä. Erilaisten mainosesineiden ja -lehtisten jakaminen, hinnastojen ja muiden tuotetietojen antaminen, mutta myös artikkelin muotoon kirjoitetun tekstin julkaiseminen voi olla markkinointia. Muita tyypillisiä myynninedistämistapoja ovat markkinointiarpajaiset, tuote-esitteet ja -näytteet sekä erilaiset alennukset tai pelaamiseen suoraan liittyvät etuudet kuten bonustarjoukset ja ilmaispelit. Markkinoinnin tarkoituksena on tyypillisesti rahapelien tai rahapeliyhteisön kaupallinen edistäminen tavalla, jolla pyritään vaikuttamaan kuluttajien ostokäyttäytymiseen ja mielikuvan syntymiseen tuotteesta tai myyjästä. Sponsorointi on markkinointikeinona usein käytetty tapa markkinoida rahapeliyhteisöä. Sponsoroija tekee sponsoroitavan kanssa molempia osapuolia hyödyttävän sopimuksen. Yhteistyö perustuu siihen, että sponsori tukee rahallisesti tai muutoin sponsoroitavaa. Vastaavasti sponsori pyrkii sponsoroinnilla luomaan myönteistä kuvaa itsestään tai tuotteistaan hyödyntämällä sponsoroitavaan liittyvä mielikuvaa. Erilaiset kanta-asiakkuudet ja niihin liitetyt mahdolliset edut ovat osa rahapeliyhteisön markkinointia, vaikka kanta-asiakkuudella ei markkinoitaisi lainkaan yksittäisiä rahapelejä. Myös markkinointiarpajaiset ovat olleet yksi rahapeliyhteisöjen käyttämä markkinointikeino. Toimialan markkinatilanteeseen ja markkinointiin liittyvään tiedonhankintaan käytetään usein markkina- ja markkinointitutkimuksia, joilla yritys tai muu yhteisö hankkii tietoa yhteisön liiketoimintaa koskevien päätöstensä tueksi. Rahapelien markkinatutkimuksilla rahapeliyhteisö voi saada esimerkiksi tarjolla olevien palveluiden kysyntää ja kuluttajien mieltymyksiä koskevaa tietoa. Markkinointitutkimusten ensisijaisena tarkoituksena on puolestaan kerätä tietoa markkinointiin ja sen vaikuttavuuteen liittyvää tietoa. Tällaisilla tutkimuksilla voi kuitenkin olla myös markkinoinnillinen vaikutus, joka lisää toimijan ja sen tuotteiden näkyvyyttä. Tutkimuksen tarkoitus voi olla myös pelkästään toimijan näkyvyyden esille tuominen ilman tosiasiallista tutkimuksellista tavoitetta.
13 13 (43) Rahapelituotteiden erilaisiin myyntitilanteisiin voi liittyä myös rahapelituotteiden kaupallista edistämistä. Myös näissä tilanteissa markkinointia koskevat rajoitukset on huomioitava kuten muussakin markkinoinnissa. Markkinoinnin määritelmässä on erikseen suljettu pois pelkkä arpajaissivuston saatavilla olo sähköisessä tietoverkossa silloin, kun arpajaissivustoon ei ole liitetty muuta arpajaisiin Suomessa tai valtakunnassa osallistumista edistävää aineistoa. Lisäys tehtiin markkinoinnin määritelmään asian eduskuntakäsittelyn aikana. Lisäyksen perusteella pelkästään esimerkiksi suomenkielisen internetpelisivuston ylläpitäminen ei ole laissa tarkoitettua markkinointia ellei siihen sisälly muuta pelisivuston markkinointia, jonka tarkoituksena on edistää pelisivuston myyntiä Suomessa tai valtakunnassa.10 Lisäykseen johtaneissa perustuslakivaliokunnan lausunnossa ja hallintovaliokunnan mietinnössä ei ole tarkasti selitetty, mitä tarkoitetaan osallistumista edistävällä aineistolla. Sen sijaan markkinoinnin määritelmästä on suljettu pois syntyneeseen pelisuhteeseen liittyvä asiakasneuvonta, jos siihen ei liity markkinointitarkoitusta. Poissuljennasta huolimatta on kuitenkin huomioitava, että suomenkielisen rahapelisivuston saatavilla olo voi kuitenkin olla kiellettyä rahapelien toimeenpanoa (ArpL 62 2 mom. 1 kohta). 11 Arpajaislain markkinoinnin määritelmästä on niin ikään rajattu pois rahapelien markkinointi ulkomaisessa tai ahvenanmaalaisessa julkaisussa, jos julkaisulla ei pääasiallisesti pyritä pelien markkinointiin Suomessa. 12 Suomessa myydään lukuisia ulkomaisia sanomalehti- ja aikakausijulkaisuja, joiden myynti on suunnattu ensisijaisesti muualle kuin Suomeen. Tällaiset julkaisut saattavat sisältää lehden julkaisu- tai myyntimaassa tai Ahvenanmaan maakunnassa laillista rahapelien markkinointia. Tällaisten julkaisujen sisältämään mainontaan ei arpajaislain markkinointia koskevilla rajoituksilla ole tarkoitus puuttua. Markkinoinnin laajalla määritelmällä on tarkoitus estää markkinointikiellon kiertäminen. Pelkästään julkaisun painattaminen ulkomailla ei tee julkaisun sisältämästä markkinoinnista sallittua, jos aineiston julkaiseminen Suomessa ei ole sallittua. Sen arvioiminen suuntautuuko rahapelien markkinointi valtakunnan alueelle, perustuu kokonaisvaltaiseen 10 Lainkohdassa käytetään ilmaisua "Suomessa tai valtakunnassa". Ilmaisu on jossain määrin ongelmallinen, koska ilmaisun perusteella voi ymmärtää, että arpajaislailla säänneltäisiin arpajaisten toimeenpanoa koko Suomen tasavallan alueella. Ahvenanmaan itsehallintolain (1144/1991 vp) perusteella arpajaislainsäädäntö kuuluu maakunnan toimivaltaan. Siten Suomen eduskunnan säätämällä arpajaislailla (1047/2001 vp) säännellään arpajaislain toimeenpanoa Suomessa pois lukien Ahvenanmaan maakunnan alue. Muun muassa korkein oikeus ja perustusvaliokunta ovat käyttäneet ilmaisua "valtakunta" silloin kun on tarkoitettu Suomen tasavallan aluetta pois lukien Ahvenanmaan maakunta 11 Euroopan Unionin tuomioistuin on arvioinut kahdessa eri tuomiossaan Betfair (C-203/08) ja Ladbrokes (C- 258/08) jäsenvaltion mahdollisuutta rajoittaa internetissä toimeenpantavien rahapelien tarjoamista. Tuomioistuin totesi, koska internetissä toimeenpantavia rahapelejä voidaan tarjota toisesta jäsenvaltiosta toiseen jäsenvaltioon, jonka viranomaiset eivät voi riittävästi suojata kuluttajiaan, ei ole olemassa estettä jäsenvaltion lainsäädännölle, jolla kielletään rahapelien toimeenpanijaa tarjoamasta pelejä jälkimmäisessä jäsenvaltiossa, vaikka kyseinen toimija laillisesti tarjoaa pelejä toisessa jäsenvaltiossa. Vaikka pelien markkinointi ensin mainitussa jäsenvaltiossa ei ole sallittua, jo pelkkä rahapelisivuston saatavilla olo internetissä saa aikaan ne vaikutukset, joilta kuluttajia halutaan suojata. Kotimaisessa oikeuskäytännössä korkein oikeus katsoi tuomiossaan KKO 2005:27, että toimenpiteet, joiden tarkoituksena oli mahdollistaa peleihin osallistuminen valtakunnassa, olivat osoitus siitä, että arpajaisten toimeenpano tapahtui valtakunnassa. Korkein oikeus otti arvioinnissaan huomioon, että pelejä markkinoitiin valtakunnan alueella. Korkeimman oikeuden ratkaisun tiivistelmä on jäljempänä kohdassa Lisätty eduskuntakäsittelyn aikana (kts. HaVM 7/2010 vp, s. 6).
14 14 (43) arvioon. Hallintovaliokunta on mietinnössään todennut, että suomalaisen julkaisun levittäminen muualta käsin ei tee menettelyä lailliseksi. 13 Arvioitaessa julkaisun sisältämän markkinoinnin suuntautumista Suomeen, vaikuttavina tekijöinä voidaan pitää muun muassa julkaisussa käytettyä kieltä, julkaisun Suomen oloihin painottuvaa tai erityisesti suomalaiseen yleisöön vetoavaa asiasisältöä, kustantajan, toimituksen ja painopaikan sijaintia. Merkitystä on myös sillä, markkinoidaanko julkaisua suomalaisille kuluttajille ja minne julkaisun irtonumero- ja tilausmyynti taikka muu jakelu suuntautuu. Lähtökohtaisesti julkaisun suomenkielisyys viittaa siihen, että julkaisu tai sen sisältämä markkinointiaineisto on suunnattu Suomeen. Toisaalta aineiston julkaiseminen englannin kielellä ei tee julkaistusta materiaalista välttämättä muualle kuin Suomeen suunnattua, koska englannin kieli on myös Suomessa laajasti osattua. Myös ruotsin kielellä julkaistu markkinointi voi olla kohdistettu suomalaisille kuluttajille. 3. Rahapelien sallittu markkinointi 3.1. Arpajaislain 14 b :n 1 ja 2 momentit Edellä 11 :ssä mainittu rahapeliyhteisö saa markkinoida rahapelejä ja rahapeliyhteisöä, jos markkinointi ei edistä sosiaalisia ja terveydellisiä haittoja aiheuttavaa pelaamista ja jos markkinoinnilla ohjataan rahapelikysyntää tämän lain nojalla harjoitettavaan rahapelitoimintaan. Markkinointia ei saa kohdistaa alaikäisiin. Markkinoinnissa ei saa kuvata runsasta pelaamista myönteisesti eikä pelaamattomuutta tai kohtuullista pelaamista kielteisesti. Rahapelien markkinointi on kielletty sellaisessa televisio- ja radiotoiminnassa, kuvaohjelman elokuvateatterissa tapahtuvassa julkisessa esittämisessä ja julkaisutoiminnassa, joka on suunnattu alaikäisille. ( /575) Rahapelien markkinointi on kielletty muualla kuin erityisissä pelisaleissa, pelikasinoissa ja raviradoilla, joihin pelit tai niiden myyntipiste on sijoitettu, jos peleihin on pelisääntöjen vahvistamisen yhteydessä todettu liittyvän erityinen pelihaittojen vaara. Pelaajille voidaan kuitenkin antaa tietoa edellä mainittujen pelien pelikohteista, pelipaikoista, peliehdoista, pelimaksuista, voittojen todennäköisyydestä ja voitoista Kuka saa markkinoida? Rahapelien markkinointi on sallittua vain arpajaislain 11 :ssä mainituille rahapeliyhteisöille. Pykälässä rahapelien toimeenpano on säädetty Fintoto Oy:n, Rahaautomaattiyhdistyksen ja Veikkaus Oy:n yksinoikeudeksi. Nämä rahapeliyhteisöt saavat markkinoida rahapelejään ja rahapeliyhteisöä itseään laissa säädetyin rajoituksin. Rahapeliyhteisö voi antaa luvan rahapeliin liittyvien arpojen myyntiin, välittämiseen, pelipanosten vastaanottamiseen ja voittojen välittämiseen (ArpL 62 1 mom. 3 kohta). Sen sijaan säännöksen perusteella rahapeliyhteisö ei voi antaa lupaa rahapelien markkinointiin ja tällä tavoin siirtää vastuuta markkinoinnista muille. Markkinoinnista on selvästi käytävä ilmi, että se on rahapeliyhteisön toteuttamaa. Asiamiehellä tai pelien toimeenpanolle tilan antaneella ei ole itsenäistä oikeutta markkinoida rahapeliyhteisön pelejä, vaikka sillä olisi asiamiessopimus rahapeliyhteisön kanssa. Asiamies ei saa esimerkiksi 13 HaVM 7/2010 vp, s. 6.
15 15 (43) omissa julkaisuissaan, ääni- ja kuvamainonnassa tai muussa markkinoinnissa itsenäisesti markkinoida arpajaislain nojalla toimeenpantuja rahapelejä tai muutoin itsenäisesti järjestää rahapelejä koskevia markkinointikampanjoita. Rahapeliyhteisö ei voi hyväksynnällään tehdä tällaisesta asiamiehen itsenäisestä markkinoinnista sallittua. Arpajaislain perusteella rahapeliyhteisöjen on vuosittain annettava sisäasiainministeriölle ja Poliisihallitukselle selvitys rahapelien markkinoinnista (ArpL 14 b 3 mom.). Annettavasta selvityksestä on tultava ilmi kaikki rahapelien markkinointi, mikä ei olisi mahdollista, jos myös muilla toimijoilla olisi itsenäinen oikeus rahapelien markkinointiin. Poliisihallituksen ratkaisuja Rahapeliyhtiön kanssa asiamiessopimuksen tehnyt toimija pyysi Poliisihallitusta arvioimaan, onko toimijan itsenäisesti toteuttama eri rahapelejä esittelevä asiakasjulkaisu sopusoinnussa arpajaislain rahapelien markkinointia sääntelevien säännösten kanssa. Julkaisun oli tarkoitus sisältää artikkeleita, joissa olisi esitelty rahapelejä, pelejä pelaavien kuluttajien ja niitä myyvien henkilöiden kokemuksia sekä muutoinkin rahapeleihin liittyviä ilmiöitä. Poliisihallitus katsoi lausunnossaan, että arvioinnissa on olennaista, mikä on tällaisen julkaisun tarkoitus. Rahapelien vähittäismyyntiä harjoittavan toimijan itsenäisesti toteuttamalla julkaisulla todennäköisesti pyritään rahapelien vähittäismyynnin lisäämiseen, vaikka julkaisu olisi kirjoitettu artikkelien muotoon, mikä tekisi julkaisun toteuttamisesta arpajaislain markkinointisäännösten vastaisen. (POHA:n lausunto 2020/2012/1539) 3.3. Rahapelaamisen kanavointi markkinoinnin lähtökohtana Yksinoikeuksiin perustuvassa rahapelijärjestelmässä rahapelaamisen kanavoinnilla tarkoitetaan ensisijaisesti olemassa olevan rahapelikysynnän ohjaamista kansallisesti säädetyn lainsäädännön perusteella laittomaksi katsottavista rahapeleistä lailliseen, kansallisesti valvottuun rahapelaamiseen. Kanavoinnilla pyritään myös suuntaamaan rahapelaamista vähemmän haittoja aiheuttaviin rahapeleihin.
16 16 (43) Euroopan unionin yhteisötason lainsäädännön puuttuessa Euroopan unionin tuomioistuin on useissa rahapelitoimintaa koskevissa ratkaisuissaan arvioinut jäsenvaltioiden kansallisten säädösten yhteensopivuutta EU:n perustamissopimuksen määräyksiin. Tuomioistuin on todennut, että jäsenvaltiolla on harkintavaltaa päättää, mitä vaatimuksia arpajaisten järjestämistapojen, pelipanosten suuruuden ja arpajaisista saatavien tulojen käytön osalta on asetettava pelaajien suojaamiseksi ja kunkin jäsenvaltion yhteiskunnalliset ja kulttuuriset erityispiirteet huomioon ottaen yleisemmin jäsenvaltion yhteiskuntajärjestyksen suojaamiseksi. 14 Yksinoikeuteen perustuvan rahapelijärjestelmän ylläpitämisen on oltava perusteltua ja toteutettu oikeasuhteisesti. 15 Hyväksyttävinä perusteina rahapelitarjonnan rajoittamiselle tuomioistuin on katsonut erityisesti kuluttajansuojan, rikosten estämisen ja sekä sen ehkäisemisen, että kansalaisia houkutellaan tuhlaamaan liiallisesti pelitoimintaan. 16 Yksinoikeusjärjestelmässä rahapelejä tarjoavien toimijoiden on muodostettava luotettava ja houkutteleva vaihtoehto kielletylle toiminnalle. Tämä voi merkitä laajan pelivalikoiman tarjoamista, tietynlaajuista mainontaa ja turvautumista uusiin jakelutekniikoihin 17 Rahapelien markkinoinnilla on oltava aina rahapelikysynnän kanavointiin perustuva tarkoitus. Lainkohta noudattaa EU-tuomioistuimen ennakkoratkaisukäytännössä muotoutunutta periaatetta. Markkinoinnin on tämän tarkoituksen toteuttamisessa oltava maltillista ja rajoituttava vain siihen, mikä on tarpeen kuluttajien ohjaamiseksi sallittuihin rahapeleihin. Kanavoinnilla on tavoiteltava myös rahapelikulutuksen ohjaamista rahapelaamisesta todennäköisesti enemmän haittoja aiheuttavista peleistä vähemmän haittoja aiheuttaviin rahapeleihin. 18 Arpajaislain markkinointia koskevat lainkohdat ovat osittain EU-tuomioistuimen laatimia minimivaatimuksia tiukempia. Erityisesti tämä tulee esille erityistä pelihaittojen vaaraa sisältävien rahapelien markkinoinnin rajoituksissa. Yksinoikeudella toimivien rahapeliyhteisöjen on kaikessa markkinoinnissaan huomioitava kuluttajansuojalaissa ja arpajaislaissa säädetyt markkinointia koskevat rajoitukset. Markkinoinnin on perustuttava kanavointitarpeeseen ja oltava vastuullista. 19 Markkinoinnilla ei saa ensisijaisesti pyrkiä rahapeliyhteisön liikevaihdon kasvattamiseen. Vaikka toiminnasta saatavat tuotot käytetään yleishyödyllisiin tarkoituksiin, rahapelien toimeenpanosta saatavat tuotot voivat EU-tuomioistuimen linjausten mukaisesti olla vain toiminnan suotuisa liitännäisseuraus eikä sen todellinen syy. Yksinoikeusjärjestelmässä rahapeliyhteisöillä ei ole myöskään samanlaista kilpailullista asemaa toisiinsa tai muihin liiketoiminnan harjoittajiin nähden kuin tavanomaisessa liiketoiminnassa. 20 Kanavoinnilla voidaan perustellusti tavoitella myös sitä, että pelaaja pelaa rahapelejä tunnistettuna eikä anonyymisti. Tunnistettuna pelaamisen edistämisen tavoitteena tulee olla erityisesti rahapelaamisesta aiheutuvien haittojen ennalta ehkäiseminen antamalla kuluttajille parempi mahdollisuus seurata omaa pelaamistaan ja käyttää hyväkseen rahapeliyhteisöjen tarjoamia erilaisia pelaamisen hallintakeinoja. 14 Mm. Schindler (C-272/92) kohta Mm. Läärä (C-124/97) kohta 39, Zenatti (C-67/98) kohta 37; Gambelli (C-243/01) ym. kohta 72; Placanica (C- 338/04) ym., kohta 48.; Digibet Ltd ym. (C-156/13) kohdat Mm. Schindler kohdat 60 61; Zenatti kohta 31; Gambelli ym. kohta 67; Liga Portuguesa (C-42/07) ym. kohta Placanica ym. kohta 55; Markus Stoβ (C-316/07) ym. kohta 101; Ladbrokes (C-258/08) ym. kohta Markus Stoβ ym. kohta 103; Zeturf (C-212/08) kohta 71; Dickinger ja Ömer (C-347/09) kohta100 b). 19 HE 96/2008 vp, s Mm. Schindler kohta 61; Zenatti (C-67/98) kohta 36.
17 17 (43) Kanavointi voi tarkoittaa myös asiakastyytyväisyydestä huolehtimista, jotta pelaaja ei siirtyisi pelaamaan muita kuin arpajaislaissa sallittuja rahapelejä. Tämän tavoitteen toteuttamiseksi rahapeliyhteisö ei kuitenkaan voi palkita kuluttajaa runsaasta tai lisääntyvästä pelaamisesta Rahapeliyhteisön markkinointi Arpajaislaissa mainitut rahapeliyhteisöt Fintoto Oy, Raha-automaattiyhdistys ja Veikkaus Oy saavat markkinoida itseään. Myös tällaisen markkinoinnin tulee perustua edellä mainittuun kanavointiperusteeseen EU-tuomioistuimen linjausten mukaisesti myös tällainen yrityskuvamarkkinointi on toteutettava maltillisesti ja markkinoinnissa on muutoinkin huomioitava rahapelien markkinoinnille säädetyt rajoitukset. Rahapeliyhteisön epäsuora mainonta muun kuin rahapeliyhteisön rahapelituotteen tunnuksena ei ole yhteensopiva rahapelien markkinoinnin kanavointiperiaatteen kanssa. Rahapelituotteiden ja rahapeliyhteisön nimen liittäminen muihin tuotteisiin ei ole rahapelien toimeenpanon erityislaatuisuuden johdosta sallittua. 21 Sponsorointi rahapeliyhteisön markkinointikeinona on maltillisesti toteutettuna sallittua. Sponsoroinnissa rahapeliyhteisön on otettava huomioon, ettei sponsoroinnilla ohiteta rahapeliyhteisön toiminnasta saatavien tuottojen jakamista koskevaa sääntelyä. 21 Kts. myös kohta 5.3. Rahapelien ja muiden tuotteiden markkinoinnin yhdistäminen
18 18 (43) 3.5. Jako vihreisiin ja punaisiin rahapeleihin Suomessa laillisesti rahapelejä toimeenpanevilla rahapeliyhteisöillä on valikoima erilaisia rahapelejä, joiden ominaisuudet poikkeavat toisistaan. Siten myös peleihin mahdollisesti liittyvät pelihaittariskit ovat luonteeltaan ja määrältään erilaisia. Arpajaislain uudistamista koskevan hankkeen 22 loppuraportissa on lueteltu viisi peleihin liittyvää ominaisuutta, joilla on erityisesti katsottu olevan vaikutusta peliriippuvuus- ja ongelmapelaamisriskiin. Näitä ominaisuuksia ovat a) pelin tahti, b) palkitsevuus, c) voiton välittömyys, d) taidon merkitys ja vuorovaikutus sekä e) tarjonta. Kirjaus on sisällytetty sittemmin annettuun hallituksen esitykseen. 23 Rahapelin ominaisuuksilla on merkittävä vaikutus siihen, miten kutakin rahapeliä saa markkinoida arpajaislain markkinointisäännösten perusteella. Pelit on edellä mainitussa hallituksen esityksessä jaettu nimien tarkkuudella peleihin, joihin sisältyy erityisiä pelihaittariskejä ja peleihin, joihin niitä ei samassa määrin sisälly. Tätä jaottelua on lainmuutoksen voimaantulon jälkeen kuvattu jo vakiintuneesti jakamalla pelit vihreisiin ja punaisiin peleihin. Näitä termejä käytetään myös tässä yhteydessä. Vihreiksi, vähemmän pelihaittojen vaaraa sisältäviksi, peleiksi on katsottu rahapika-arvat eli ns. pahviarvat, veikkauspelit, raha-automaateista Pajatso sekä eräät totopelit. Punaisiin, erityistä pelihaittojen vaaraa sisältäviin peleihin, on hallituksen esityksessä katsottu kuuluvan ainakin internetissä toimeenpantavat raha-arpajaiset eli ns. nettiarvat, vedonlyöntipelit, valtaosa raha-automaateista, pelikasino ja kasinopelit. Rahapeleihin kytkeytyvien haittojen arviointijärjestelmän kehittämisen ollessa vielä kesken, rahapelien jaottelu vihreisiin ja punaisiin rahapeleihin perustuu arpajaislain muuttamiseen johtaneen hallituksen esityksen kirjauksiin. 24 Hallituksen esityksen kirjausten jälkeen on rahapeliyhteisöjen toimeenpanemien pelien valikoimaan tullut uusia pelejä, joissa hyödynnetään uusia jakelukanavia. Erityisesti internetissä ja älypuhelimissa mobiiliteknologian avulla toimeenpantavat nopearytmiset arvontapelit, raha-automaatin kaltaiset pelit, kasinopelit ja pokeripelit Poliisihallitus on jo vakiintuneesti arvioinut erityistä pelihaittojen vaaraa sisältäviksi peleiksi, koska ne ovat pelien ominaisuuksiin liittyvien seikkojen johdosta samantyyppisiä rahapelejä kuin edellä mainitut hallituksen esityksessä mainitut pelit ja pelityypit. Jako vihreisiin ja punaisiin peleihin on tulevaisuudessa tarkoitus tehdä jo pelisääntöjen antamisen yhteydessä siten, että pelisääntöjen vahvistamisen yhteydessä todettaisiin, liittyykö peliin erityinen pelihaittojen vaara SM064:00/ HE 96/2008 vp, s HE 96/2008 vp, s Ehdotus rahapeleihin kytkeytyvien haittojen arviointijärjestelmäksi, Sisäasiainministeriön julkaisuja 10/2012. Sisäasiainministeriön ja sosiaali- ja terveysministeriön työryhmän tehtävänä oli selvittää yksittäisten rahapelituotteiden haitallisuuden arvioinnissa käytettäviä eri menetelmiä, määritellä pelituotteiden ominaispiirteet, joihin liittyy erityinen pelihaittojen vaara sekä laatia ehdotus rahapeleihin kytkeytyvien erityisten pelihaittojen arviointijärjestelmäksi. Työryhmän ehdotuksen mukaan rahapelien sääntöjä koskevan asetuksen antamisen yhteydessä sekä jo olemassa olevat rahapelit tulisi arvioida ottaen huomioon erityisesti pelin tahti, pelituotteiden peli- ja panosvalikoima, pelin palkitsevuus, pelituotteen tarjonta ja peliin liittyvät lisähoukutukset.
19 19 (43) 3.6. Vihreiden pelien markkinointi Vihreiksi peleiksi tällä hetkellä katsottavat rahapelit ovat pääosin arvontarytmiltään hidasrytmisiä ja niihin kuluttajan käyttämä rahamäärä on yleensä vähäinen suhteessa kuluttajan käytettävänä oleviin varoihin. Vihreistä peleistä kuluttajille aiheutuvien haittojen arvioidaan olevan vähäisempiä kuin punaisista peleistä mahdollisesti aiheutuvien haittojen. Vihreiden pelien sallitun markkinoinnin lähtökohtana on edellä mainittu rahapelaamisen kanavointi laittomasti toimeenpannuista rahapeleistä laillisesti toimeenpantuihin rahapeleihin sekä kanavointi enemmän haittoja aiheuttavista rahapeleistä vähemmän haittoja aiheuttaviin rahapeleihin. Markkinoinnissa on huolehdittava siitä, ettei se edistä sosiaalisia ja terveydellisiä haittoja aiheuttavaa pelaamista. Markkinointia ei saa kohdistaa alaikäisiin. Markkinoinnissa ei saa kuvata runsasta pelaamista myönteisesti eikä pelaamattomuutta tai kohtuullista pelaamista kielteisesti. Markkinoinnin on oltava vastuullista, eikä rahapeliyhteisö saa käyttää sellaisia esimerkiksi laadultaan tai määrältään aggressiivisia pelaamisen lisääntymiseen tähtääviä kuluttajia houkuttelevia markkinointikeinoja, joita muut rahapeliyhteisöt toteuttavat ulkomailla tai internetissä. Vihreiden pelien markkinoinnin rajoituksia käsitellään tarkemmin luvussa viisi. Markkinoinnissa on noudatettava myös kuluttajansuojalain markkinointia koskevia säännöksiä. Markkinointi ei saa siten olla hyvän tavan vastaista tai sopimatonta. Markkinoinnin on oltava selkeästi tunnistettavissa kaupalliseksi viestinnäksi ja siinä on tultava ilmi, kenen lukuun markkinoidaan. Markkinointi ei saa myöskään olla aggressiivista eli markkinoinnissa ei saa käyttää häirintää, pakottamista ja muuta sellaista kuluttajan painostamista, joka on omiaan johtamaan siihen, että kuluttaja tekee ostopäätöksen tai muun kulutushyödykkeeseen liittyvän päätöksen, jota hän ei ilman painostamista olisi tehnyt. Markkinointi ei saa sisältää väittämiä tai luoda mielikuvia, jotka eivät perustu tosiasioihin tai tutkittuun tietoon. Toisaalta kuluttajille on ilmoitettava seikat, joilla on olennaista merkitystä rahapelin ostamiseen. Suuria voittoja sisältävien vihreiden pelien markkinoinnissa on erityisesti huomioitava, ettei kuluttajille synny väärää mielikuvaa voiton saamisen mahdollisuuksista ja todennäköisyydestä.
20 20 (43) Poliisihallituksen ratkaisuja Poliisihallitus kiinnitti huomiota Veikkaus Oy:n markkinointilauseeseen "Kunkkukertoimilla kaksinkertaistat voittosi". Poliisihallitus arvioi, että markkinointi ei sisältänyt pelaajan kannalta riittäviä tietoja. Voiton saaminen kaksinkertaisena edellyttää kunkkunumeron osumista peliriviin ja panoksen suuruisen lisämaksun maksamista, mikä ei tullut ilmi markkinoinnissa. Poliisihallitus totesi, että rahapelien markkinoinnissa tulee antaa kuluttajille kaikki olennaiset tiedot selkeästi ja ymmärrettävästi. (Poliisihallituksen vastaus asiassa POL ) Erityistä pelihaittojen vaaraa sisältävien rahapelien markkinointi Yleistä 26 HE 96/2008 vp, s Erityistä pelihaittojen vaaraa sisältävien rahapelien eli ns. punaisten pelien markkinointi on kiellettyä (ArpL14 b :n 2 mom.) ja niistä voidaan antaa ainoastaan lainkohdassa tarkoitettua tietoa, jota hallituksen esityksessä on kutsuttu pelikohdeinformaatioksi 26. Poikkeuksena tästä pääsäännöstä on säädetty, että punaisten pelien markkinointi on sallittua erityisissä pelisaleissa, pelikasinoissa ja raviradoilla, joihin pelit tai niiden myyntipiste on sijoitettu. Punaisten pelien markkinoinnin rajoitukset ovat välineneutraaleja ja koskevat siten myös sähköpostilla ja postilla lähetettävää suoramarkkinointia, erilaisia esitteitä ja mainosesineitä sekä sosiaalisessa mediassa harjoitettua markkinointia. Myös rahapelin tai pelityypin yleiskielellisen nimityksen käyttämisessä on huomioitava punaisten pelien markkinoinnin rajoitukset. Markkinointiviestinnässä ei siten voida kier-
21 21 (43) tää punaisten pelien markkinointikieltoa jättämällä pelin tuotenimi mainitsematta, vaikka tarkoituksena on markkinoida tiettyä punaiseksi luokiteltua rahapeliä tai pelityyppiä, joka sisältää punaisia rahapelejä Pelikohdeinformaatio Punaisista peleistä saa antaa pelikohdeinformaatiota, jolla tarkoitetaan tietoa pelikohteista, pelipaikoista, peliehdoista 27, pelimaksuista, voittojen todennäköisyydestä ja voitoista. Kyseessä on siten poikkeus punaisten pelien markkinointikieltoon. Hallituksen esityksen mukaan tällainen tarve liittyisi varsinkin vedonlyönti- ja totopeleihin niiden luonteen johdosta. Koska erityisesti punaisia pelejä on runsaasti tarjolla sähköisissä kanavissa, kanavointitarkoituksen toteuttamiseksi pelikohdeinformaatiolla annetaan yksinoikeustoimijoille mahdollisuus kertoa laillisesti toimeenpantujen pelien saatavuudesta ja ominaisuuksista. Hallituksen esityksen mukaan tiedon antamiseen ei saisi sisältyä samanlaisia elämyksellisiä elementtejä kuin markkinointiin. Markkinoinnin tarkkarajainen ja yksiselitteinen määrittely voi kuitenkin olla tilanteesta riippuen vaikeaa markkinoinnin koostuessa monenlaisesta toiminnasta ja erilaisista toteutustavoista. Myös tietojen antaminen tuotteesta on osa markkinointia, kun kuluttajille kerrotaan tarjolla olevasta tuotteesta tai palvelusta ja sitä kautta tosiasiallisesti pyritään edistämään myyntiä. Tietojen antamisella voi siten olla punaisten pelien kannalta merkittävä vaikutus rahapelituotteen kysyntään. Poliisihallitus on linjannut, että pelikohdeinformaation tulee olla selkeästi tavanomaisesta tuotteen tai palvelun markkinoinnista poikkeavaa erityisesti sisältönsä puolesta, mutta myös määrällisesti on huolehdittava siitä, ettei informaation antamisesta tule tosiasiallisesti pelin mainostamista. Rahapeliyhteisön onkin huolehdittava siitä, ettei pelikohdeinformaatiolla tavoitella myynnin lisäämistä vaan pelaamisen kanavointia lailliseen tarjontaan. Sisällöltään pelikohdeinformaatioviestinnän tulee pitäytyä tiukasti asiatekstimuotoiseen tiedon antamiseen pelituotteesta, eikä viestintä saa miltään osin sisältää elämyksellisiä elementtejä. Sallittua informaatiota voi verrata tuotteesta annettavaan tuoteselosteeseen. Elämyksellisyyttä arvioitaessa huomiota kiinnitetään käytettyihin sanamuotoihin, joiden ei tule olla millään tavalla pelaamiseen houkuttelevia. Tyypillisesti adjektiivit kuten esimerkiksi "mahtava", "jännittävä" tai "suosittu" tai käskymuotoon muotoillut verbit "pelaa ja voita", "tule" tai "osta" ovat yleensä elämyksellistä viestintää. Myös esimerkiksi slangin tai murteen käyttäminen voi muuttaa annetun tiedon merkitystä tai poistaa neutraalin esittämistavan. Paitsi sanavalinnat niin myös informaation antamisessa käytetyt värit, äänimaailma sekä liikkuva kuva, kuten kuvien vaihtumiset ja animaatiot, voivat tehdä pelikohdeinformaatiosta siinä määrin houkuttelevaa, että se on katsottava elämykselliseksi markkinoinniksi. Esimerkiksi kello joka laskee punaisen pelin pelaamiseen jäljellä olevaa aikaa, on elämyksellistä punaisen pelin markkinointia, koska kellon käyttämisestä kuluttajalle voi syntyä vaikutelma ainutlaatuisen tilaisuuden käyttämisestä tai tilaisuuden menettämisestä. Paitsi pelikohdeinformaation sisältö niin myös annetun informaation määrä ja toistuvuus voivat vaikuttaa viestinnän luonteeseen. Poliisihallitus on havainnut, että käytännössä määrällisten kriteerien tarkkarajainen määrittely ei ole mahdollista. Mutta silloin kun jaettava informaatio muodostaa siinä määrin näkyvyydeltään ja muilta ominaisuuksiltaan kattavan kokonaisuuden, että kuluttajan on vaikea välttyä annettavalta informaatiolta, ei 27 Tiedon antaminen pelipaikoista ja peliehdoista lisättiin lakiehdotukseen eduskuntakäsittelyn aikana.
22 22 (43) pelikohdeinformaation antaminen eroa olennaisesti tavanomaisesta mainonnasta. Pelikohdeinformaationa ei voi pitää sellaista eri medioissa tai muutoin julkisesti esimerkiksi kadunvarsien mainospaikoilla toteutettua ilmoittelua, joka ei näkyvyydeltään, sijoittelultaan, muodoltaan tai muutoin kokonaisuutena arvioiden eroa lainkaan taikka eroaa vain vähäisessä määrin muusta samassa mediassa käytetystä mainostamisesta. Sähköisessä verkossa harjoitettavassa markkinoinnissa on tavallista, että kuluttajia pyritään ohjaamaan rahapelisivustolle linkin välityksellä (asiaa käsitelty myös jäljempänä kohdassa 4.5.9). Punaisten pelien markkinoinnin rajoitukset ja rajoitusten tarkoitus huomioon ottaen sellaisten linkkien julkaiseminen, joissa linkitetään suoraan punaiseen peliin esimerkiksi "pelaamaan" -painikkeella ei ole sallittua pelikohdeinformaatiota. Poliisihallitus on kuitenkin katsonut, että kuluttaja voidaan ohjata pelikohdeinformaatiota sisältävälle sivustolle, jotta kuluttaja voi saada riittävää asiatietoa pelistä. Etenkin uhkapelipaikkana toimivassa pelikasinossa toimeenpantavat pelit ovat lähes poikkeuksetta punaisia pelejä. Tällä hetkellä myös pelisaleiksi katsottavissa tiloissa suuri osa peleistä on punaisia pelejä. Raviradoilla on pelattavissa vaihtoehtoisesti punaisia ja vihreitä pelejä. Tällaisessa tiettyä pelipaikkaa koskevassa markkinoinnissa rahapeliyhteisön on huomioitava, ettei pelipaikkaa saa markkinoida käyttämällä punaisia pelejä muutoin kuin antamalla pelikohdeinformaatiota. Punaisiin peleihin liittyvillä tuotelahjoilla ei voi katsoa olevan tietoa antavaa merkitystä, vaan niiden jakaminen on punaisen pelin kiellettyä markkinointia. Rahapeleistä saaduista voitoista on usein kerrottu tiedotusvälineissä uutisina. Tällainen uutisointi voi toimia myös myynninedistämisen tarkoituksessa, jos sitä tehdään säännöllisesti ja rahapeliyhteisö aktiivisesti tiedottaa saaduista voitoista. Punaisten pelien osalta tällainen myynninedistämistarkoituksessa toteutettu tiedottaminen on kiellettyä markkinointia. Myynninedistämisestä voidaan kuitenkin erottaa tilanteet, joissa tiedotusvälineissä julkaistaan uutinen poikkeuksellisen suuresta voitosta, jolla voi olla uutisarvoa. Jos uutisoitava voitto tai muu peliin liittyvä seikka on tavanomainen, uutisointi on rinnastettavissa tuotteen mainostamiseen. Lisäksi rahapeliyhteisöt ovat julkaisseet pelaajien tarinoita voiton saamisesta. Punaisia pelejä koskevat tarinat eivät ole sallittua pelikohdeinformaatiota. Voitoista on tiedotettu myös vähittäismyyntipaikoissa ainakin julisteilla, joissa on kerrottu, että myyntipaikassa pelatulla pelillä on voitettu huomattava summa. Toteutuneilla voitoilla ei ole merkitystä voittojen todennäköisyyden kannalta eikä jonkun toisen kyseisessä pelipaikassa saamalla voitolla ole muutoinkaan sellaista tiedollista sisältöä, että sitä voisi pitää sallitun pelikohdeinformaation antamisena. Poliisihallituksen ratkaisuja Poliisihallitus kielsi arpajaislain 14 b :n 2 momentin vastaiseksi katsomansa punaisen pelin markkinoinnin. Punaista peliä markkinoitiin lehti-ilmoituksissa, bussipysäkkien valotauluissa sekä televisiossa kahdella 15 sekunnin mittaisella videolla. Rahapeliyhteisön näkemyksen mukaan kyse oli sallitusta pelikohdeinformaation antamisesta. Poliisihallitus kuitenkin katsoi, että pelikohdeinformaation antaminen ei olennaisesti eronnut mainonnalle tyypillisestä muodosta ja sisällöstä. Ottaen huomioon markkinoinnin sisältämä vähäinen pelikohdeinformaatio, elämyksellinen graafinen toteutus ja ilmoitusten huomiota herättävyys Poliisihallitus katsoi, että kokonaisuutena arvioiden rahapeliä markkinoitiin arpajaislain 14 b :n 2
23 23 (43) momentin vastaisesti ja kielsi sakon uhalla rahapeliyhteisöä jatkamasta tällaista rahapelin markkinointia. (Poliisihallituksen päätös POL ) Poliisihallitus puuttui uuden raha-automaattipelin Potti di Maren markkinointiin. Peliä markkinoitiin sanomalehdissä suurehkolla ilmoituksella. Poliisihallitus totesi, ettei arpajaislain 14 b :n 2 momentin perusteella annettavia tietoja rahapeleistä saa antaa siten, että viestintä on laajuudeltaan, näkyvyydeltään tai muulta esitystavaltaan sellaista, ettei kuluttaja todennäköisesti huomaa eroa mainonnan ja arpajaislain 14 b :n 2 momentissa tarkoitettujen tietojen antamisen välillä. (POHA:n lausunto 2020/2010/3739) Poliisihallitus ei pitänyt sallittuna pokeriturnaukseen liittyvää viestintää, jonka viestinä oli "ainutlaatuinen rake pienimmillään 2,5 % ". Poliisihallitus katsoi, ettei punaisen rahapelin pelikohdeinformaatio saa olla sisällöltään sellaista, että siinä annetaan tietoa yksittäisen rahapelin joskus toteutuvasta edullisesta peliehdosta. Ilmoittelussa ei tullut vaikutelmaa objektiivisesti peliehdoista annettavasta tiedosta. Samassa yhteydessä Poliisihallitus puuttui markkinointiin, jossa Facebookissa "tykkäämällä" Rake-like viestinnästä oli mahdollista saada pienempi rakeprosentti. Yksittäisen pelaajan oli siten aktiivisesti "tykkäämällä" mahdollisuus saada itselleen suotuisampi peliehto. Poliisihallitus katsoi, ettei markkinointi ollut arpajaislain 14 b :n mukaista. (POHA:n lausunto 2020/2010/4259) Poliisihallitus kiinnitti huomiota kasinon mainoksiin kadunvarsilla, televisiossa ja lehdissä. Poliisihallituksen näkemyksen mukaan etenkin televisiomainoksissa näytettiin raha-automaatteja ja ruletti-peliä tavalla, jota ei voitu pitää sallitun informaation antamisena. (POHA:n lausunto 2020/2011/3932) Ravikilpailuihin liittyvää punaisen pelin markkinointia toteutettiin piirroshahmon avulla otsikolla "Troikan Top 5, á la Trio-Pierre". Markkinoinnissa käytettiin ilmaisuja "muhkeat pelivaihdot", "isommatkaan pelipanostukset eivät kertoimia juuri hetkauta" ja "Bonne chance!". Poliisihallitus kehotti rahapeliyhteisöä pidättymään kyseisestä ja vastaavanlaisesta punaisen pelin markkinoinnista, koska käytetty piirroshahmo ja käytetyt ilmaisut sisälsivät elämyksellisiä elementtejä eivätkä ne sisältäneet kuluttajalle tarpeellista tietoa kyseisestä rahapelistä. (POHA:n lausunto 2020/2011/4150) Poliisihallitus puuttui rahapeliyhteisön asiakaslehdessä julkaistuihin mainoksiin. Lehdessä mainostettiin nettipokerin SM-kisoja lauseella "Herra johtaja pelasi pyramidia. Nyt harmittaa. Kaikki Meni. Nettipokerin SM-kisat eivät ole pyramidihuijaus. Ei vaikka tarjolla on euron takuut". Samassa lehdessä markkinoitiin pokeria näyttämällä kalan (fish) ja pelimerkkien (chips) kuvat, jotka yhdistettiin tekstiin "Englantilainen perinneruoka. Livepokeria tarjolla Helsingissä, Tampereella ja Turussa. Ei kalaa pelipöytään." Lisäksi lehdessä julkaistiin rahaautomaattimainos, jossa oli kuvattuna Pajatso-peli ja kirjoitettuna "DDR, YYA ja RAY. Yksi on hengissä. Nyt 450 Valtti-automaattia pelattavana." Poliisihallitus ei katsonut, että edellä mainitut ilmoitukset olisivat sisältäneet vain sallittua pelikohdeinformaatiota. (POHA:n lausunto 2020/2011/4431) Poliisihallitus puuttui pokeriturnauksen markkinointiin, koska markkinoinnissa käytettiin muun muassa termejä suurempana kuin koskaan aikaisemmin. Lisäksi Poliisihallitus puuttui pokeriturnauksen järjestäjän ja siitä tiedottaneen radiokanavan väliseen yhteistyöhön, mitä Poliisihallitus ei pitänyt asianmukaisena punaisten pelien markkinointikielto huomioon ottaen. (POHA:n lausunto 2020/2012/2269)
24 24 (43) Pelien markkinointi erityisissä pelisaleissa, pelikasinoilla ja raviradoilla Punaisia pelejä saa markkinoida pelisaleissa, pelikasinoissa ja raviradoilla, joihin pelit tai niiden myyntipiste on sijoitettu. Valtioneuvoston Raha-automaattiyhdistyksen rahapelien toimeenpanosta antaman asetuksen (2011/1287) perusteella erityisiä pelisaleja saa olla enintään 120 kappaletta. Asetuksen nojalla Raha-automaattiyhdistys saa harjoittaa pelikasinotoimintaa yhdessä pelikasinossa Helsingin kaupungin alueella sekä yhdessä pelikasinossa Itä-Suomen alueella. Tällä hetkellä ainoa pelikasino sijaitsee Helsingissä. Raviratoja on Suomessa tällä hetkellä Hallituksen esityksen (HE 96/2008 vp) mukaan erityisillä pelisaleilla tarkoitetaan fyysistä tilaa, joka on tarkoitettu yksinomaan tai pääasiallisesti rahapelaamiseen ja joka voisi olla oma liikehuoneistonsa tai ravintolan muusta osasta selvästi erotettu tila. Poliisihallitus on tulkinnut, etteivät esimerkiksi päivittäistavarakauppojen tai huolto- ja liikenneasemien aulatilat taikka rahapeliyhteisöiden internetsivustot ole laissa tarkoitettuja erityisiä pelisaleja. Päivittäistavarakauppaa, huolto- ja liikenneasemaa, ravintolaa sekä muuta vastaavaa liiketilaa ei voida pitää erityisinä pelisaleina, jos tiloja ei ole selkeästi erotettu muusta liiketilasta. Erityinen pelisali voi olla liikehuoneiston muusta tilasta erotettu tila, jonne on rajoitettu näkyvyys, sisäänpääsyä on rajoitettu ja tilassa on henkilökuntaa erityisesti rahapelien toimeenpanon valvontaa varten. Vastaavasti erityinen pelisali ei ole tila, joka on erillään muusta liiketilasta, mutta jonne on esteetön näkyvyys tai jos rahapelaamiselle rajatussa tilassa toimeenpantavia rahapelejä valvotaan esimerkiksi liiketilaan toisaalle sijoitetulla kassalla. Rahapeliyhteisöjen internetsivustot ovat osin kaikille avoimia ja osin rekisteröitymistä edellyttäviä. Jotta kuluttaja voi pelata rahapelejä internetin välityksellä, hänen on rekisteröidyttävä palveluun ja hyväksyttävä palvelun käyttöehdot. Rekisteröitymisedellytyksestä huolimatta internetpelipalvelu ei ole lainkohdassa tarkoitettu pelisali, jossa punaisten pelien markkinointi olisi sallittua. Poliisihallitus on katsonut, että punaisten pelien markkinointi on mahdollista pelisaleissa, pelikasinoissa ja raviradoilla vain niiden pelien osalta, joita kyseisessä tilassa on mahdollista pelata. Siten esimerkiksi raviradoilla ei saa markkinoida kasinopelejä, koska tosiasiallisesti niitä ei ole raviradoilla mahdollista pelata. Lainkohdassa tarkoitettuja tiloja ja niissä toteutettavaa markkinointia suunniteltaessa tulee ottaa huomioon erityisesti, etteivät alle 18-vuotiaat altistu tarpeettomasti markkinoinnille. Erityiset pelisalit on suunniteltava siten, ettei niihin ole alaikäisillä lainkaan pääsyä. Raviradoilla puolestaan voi käydä myös alaikäisiä seuraamassa raveja, mikä tulee huomioida punaisten pelien markkinoinnissa. Pelikasinossa ei vastaavaa ongelmaa ole, koska pelikasinoon sisäänpääsylle on 18 vuoden ikäraja. Punaisten pelien markkinoinnissa tulee noudattaa samoja periaatteita ja menettelytapoja kuin muussakin rahapelien sallitussa markkinoinnissa. Se ei saa olla hyvän tavan vastaista, kuluttajien kannalta sopimatonta tai harhaanjohtavaa. Mainonnan tulee olla maltillisella tavalla toteutettua ja sen tulee toteuttaa kanavointitarkoitusta. Markkinoinnin tulee pysyä pelipaikan sisätiloissa, eikä se saa olla havaittavissa pelipaikan ulkopuolella
25 25 (43) Punaisia pelejä markkinoitaessa tulee huomioida, ettei pelejä mainosteta asiakkaille ilmaiseksi tai palkinnoksi annettavissa tai myytäväksi tarkoitetuissa tuotteissa, jotka asiakas voi viedä mukanaan pois pelisalista, raviradalta tai kasinolta. Sama koskee kyseisissä tiloissa työskentelevien henkilöiden työasuja ja välineitä. Punaisten pelien tavanomainen tuote-esittely on sallittua pelin ominaisuuksien esittelemiseksi ja pelaamisen opastamiseksi. Sen sijaan ilmaispelimahdollisuuksien tarjoaminen esimerkiksi pelivouchereita jakamalla ei ole sallittua, jos niillä voi osallistua rahavoittoja sisältäviin peleihin. Edellä mainittu koskee myös vihreitä pelejä. Kuluttaja ei voi antaa suostumustaan punaisten pelien mainosten vastaanottamiseen. Vaikka kuluttaja olisi antanut tietoyhteiskuntakaaressa (917/2014) tarkoitetun suostumuksen suoramarkkinoinnille, rahapeliyhteisö ei saa ohittaa punaisten pelien markkinointia koskevaa kieltoa. Asiakassuhteen hoitamisen nimissä tai muussa vastaavassa tarkoituksessa toteutettu viestintä on oltava sellaista, ettei sillä tosiasiallisesti markkinoida punaisia pelejä. 4. Arpajaislain nojalla toimeenpantujen rahapelien markkinoinnin rajoituksista 4.1. Yleistä Rahapelien toimeenpanon säätämisellä rahapeliyhteisöjen yksinoikeudeksi ja rahapelien markkinoinnille säädetyillä rajoituksilla on tarkoitus ennalta ehkäistä ja vähentää rahapelaamisesta aiheutuvien haittojen syntymistä. Markkinointi on toteutettava siten, ettei kuluttajia kannusteta liialliseen pelaamiseen, josta voi aiheutua erilaisia sosiaalisia ja taloudellisia ongelmia. Toisaalta on vältettävä ongelmapelaajien tai riskiryhmässä olevien altistumista rahapelien markkinoinnille. Rahapelien markkinointi on sallittua, jos se on vastuullisella tavalla toteutettu. Markkinointi ei saa olla aggressiivista myynninedistämistä. EU-tuomioistuin on useissa ratkaisuissaan arvioinut erilaisten markkinointikeinojen käyttämistä silloin, kun jäsenvaltio on
26 26 (43) lainsäädännöllään rajoittanut rahapelien tarjontaa ja perustellut rajoituksia rahapelaamisesta aiheutuvien haittojen torjumisella. EU-tuomioistuimen ratkaisujen perusteella lähtökohtana on, että mainonnan on oltava maltillista ja rajoituttava tiukasti siihen, mikä on tarpeellista kuluttajien ohjaamiseksi sallittuihin peleihin. Kulutushyödykkeiden myyntiä, tarjontaa ja muuta markkinointia elinkeinonharjoittajalta kuluttajille koskeva kuluttajansuojalaki (38/1978 vp) sisältää kuluttajien suojaamiseksi säädettyjä yleisiä edellytyksiä, jotka on huomioitava myös rahapelien markkinoinnissa. Arpajaislaissa Poliisihallituksen tehtäväksi on säädetty myös sen valvominen, että rahapelien markkinoinnissa noudatetaan kuluttajansuojalain säännöksiä (ArpL 14 b 3 mom.). Kuluttajansuojalain 2 luvussa kielletään hyvän tavan vastainen markkinointi ja kuluttajan kannalta sopimaton menettely. Niin ikään totuuden vastaisten ja harhaanjohtavien tietojen antaminen markkinoinnissa on kuluttajansuojalaissa kiellettyä. Markkinoinnissa on oltava tunnistettavissa sen kaupallinen tarkoitus. Myös markkinointia harjoittava kaupallinen toimija on oltava tunnistettavissa. Rahapelien toimeenpano on erityislaatuista taloudellista toimintaa ja sen markkinoinnille on säädetty erityisiä rajoituksia. Arpajaislaki on suhteessa kuluttajansuojalakiin erityislainsäädäntöä, jolla asetetaan rahapelien markkinoinnille tiukempia vaatimuksia kuin tavanomaisten tuotteiden markkinoinnille. Poliisihallituksen näkemyksen mukaan esimerkiksi jokin myynti- ja markkinointitapa voi rahapelitoiminnassa olla aggressiivista markkinointia, vaikka menettelyä ei tavanomaisessa elinkeinotoiminnassa katsottaisi aggressiiviseksi. Kuluttajansuojalaissa aggressiivisena menettelynä pidetään häirintää, pakottamista ja muuta kuluttajan painostamista, joka vaikuttaa kuluttajan päätöksentekoon. 29 Rahapelien osalta markkinoinnin arvioimisessa aggressiiviseksi Poliisihallitus on käyttänyt tiukempia kriteereitä toimintaan liittyvien mahdollisten haittojen ehkäisemiseksi. Lähtökohtana rahapelituotteiden myynnissä ja markkinoinnissa on oltava kuluttajan oma halu rahapelaamiseen ja siitä mahdollisesti seuraava kuluttajan oma-aloitteinen pelaaminen. Kuluttaja ei saa kokea osto- ja myyntitapahtumaa millään tavalla painostavaksi Runsas pelaaminen tai pelaamattomuus Rahapelien markkinoinnin rajoitusten keskeinen periaate on rahapelitoiminnasta mahdollisesti aiheutuvien haittojen minimoiminen. Tämän johdosta arpajaislain 14 b :n 1 momentissa on säädetty, että rahapelien markkinoinnissa runsasta pelaamista ei saa kuvata myönteisesti. Runsasta rahapelaamista ei siten saa liittää esimerkiksi sosiaaliseen menestykseen tai siihen, että pelaamalla enemmän voi edesauttaa varojen suuntautumista yleiseen hyvään. Vastaavasti kohtuullista tai pelaamista tai pelaamattomuutta ei saa kuvata kielteisesti. Markkinoinnissa ei ole asianmukaista antaa sellaista vaikutelmaa, että kohtuullisella pelaamisella tai pelaamattomuudella voi olla negatiivinen vaikutus henkilön taloudelliseen tai muuhun tilanteeseen. Markkinoinnissa ei saa esimerkiksi antaa kuluttajalle sellaista käsitystä, että hänen pelaamattomuutensa seurauksena on rahavoiton menettäminen tai muu negatiivinen seuraus. 29 KSL 9 3 mom.: Menettelyn aggressiivisuutta arvioitaessa otetaan huomioon erityisesti: 1) menettelyn ajoitus, paikka, luonne ja kesto; 2) uhkaava tai halventava kielenkäyttö tai käyttäytyminen; 3) kuluttajan vastoinkäymisten tai muiden sellaisten henkilöön liittyvien seikkojen hyväksikäyttö, jotka heikentävät kuluttajan arvostelukykyä; 4) sopimukseen tai lakiin perustuvien kuluttajan oikeuksien käytön hankaloittaminen; 5) uhkaus ryhtyä toimiin, jotka eivät ole lain mukaan sallittuja.